Na temelju članka 160. i 166. Zakona o zaštiti okoliša („Narodne novine“ br. 80/13), članka 16. stavka 8. Uredbe o okolišnoj dozvoli („Narodne novine“ br. 8/14) te članka 13. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ br. 64/08) Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, Odsjek za zaštitu okoliša i zaštitu prirode objavljuje

**INFORMACIJU**

**o sudjelovanju javnosti i zainteresirane javnosti u postupku izmjene i dopune okolišne dozvole uvidom u Nacrt dozvole novog postrojenja:**

**Termoelektrana na drvnu biomasu, Koprivnički Ivanec**

I.

Nacrt izmjene i dopune okolišne dozvole novog postrojenja**: Termoelektrana na drvnu biomasu, Koprivnički Ivanec**, nositelja zahvata E-two-energy Proizvodnja d.o.o., Ilica 1a, 10 0000 Zagreb, upućuje se na javni uvid temeljem Odluke Ministarstva zaštite okoliša i prirode, KLASA:UP/I 351-03/13-02/108, URBROJ:517-06-2-2-1-14-17 od 02. travnja 2014.

**II.**

Uvid u Nacrt dozvole, u trajanju od 30 dana, moguće je izvršiti putem službenih web stranica Ministarstva zaštite okoliša i prirode ([www.mzoip.hr](http://www.mzoip.hr)). Dokumentacija prijedloga Nacrta dozvole biti će dostupna na predmetnim stranicama nadležnog Ministarstva (<http://www.mzoip.hr/default.aspx?id=19424>) u periodu **od  21. travnja do 20. svibnja 2014. godine.**

**III.**

Pisana mišljenja, primjedbe i prijedlozi o prijedlogu Nacrta dozvole mogu se dostaviti osobno, poštom ili u pisanom obliku u Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, Odsjek za zaštitu okoliša i zaštitu prirode, A. Nemčića 5., 48000 Koprivnica svaki radni rad u periodu od 08 - 14h, **zaključno sa zadnjim danom javnog uvida. Svi prijedlozi, mišljenja i primjedbe koji ne budu dostavljeni u roku, čitko napisani i potpisani, neće se uzeti u obzir.** Za sve dodatne informacije zainteresirani se mogu obratiti na kontakt tel. 048/658-126.

**V.**

Ova obavijest biti će objavljena na oglasnim pločama u Županiji, općini Koprivnički Ivanec te službenim Internet stranicama Ministarstva i Županije, najkasnije 8 dana prije početka uvida.

KLASA:351-03/14-01/12 KOPRIVNIČKO-KRIŽEVAČKA ŽUPANIJA

URBROJ: 2137/1-04/13-14-2  *Upravni odjel za prostorno uređenje,*

Koprivnica, 14. travnja 2013. *gradnju, zaštitu okoliša i zaštitu prirode*

 *Odsjek za zaštitu okoliša i zaštitu prirode*